b'\n_START_ARTICLE_\nEnrique Bernoldi\n_START_SECTION_\n\xc5\xbdivljenjepis\n_START_PARAGRAPH_\nDebitiral je v sezoni 2001, ko je na sedemnajstih dirkah zabele\xc5\xbeil kar deset odstopov. Najbolj\xc5\xa1i rezultat je dosegel na dirki za Veliko nagrado Nem\xc4\x8dije, kjer je zasedel deveto mesto, njegova dale\xc4\x8d najbolj znana dirka pa je dirka za Veliko nagrado Monaka, kjer je bil deveti, v prvih petintridesetih krogih pa je uspe\xc5\xa1no zadr\xc5\xbeeval za sabo Davida Coultharda v precej hitrej\xc5\xa1em McLaren-Mercedesu, ki je moral kljub osvojenem najbolj\xc5\xa1em \xc5\xa1tartnem polo\xc5\xbeaju zaradi okvare elektronskega \xc5\xa1tartnega sistema \xc5\xa1tartati z zadnjega mesta. Po dirki je bil sicer dele\xc5\xbeen ostrih kritik iz mo\xc5\xa1tva McLaren, toda Bernoldi in Coulthard sta se borila za bolj\xc5\xa1e mesto, zato kljub temu, da je bil Coulthard v boju naslov prvaka, kritike McLarna niso bile upravi\xc4\x8dene, zafrustrirani in besni Coulthard ga je po dirki celo ozna\xc4\x8dil za idiota. V naslednji sezoni 2002 je nastopil \xc5\xa1e na prvih dvanajstih dirkah, kjer je dosegel le dve uvrstitvi, najbolj\xc5\xa1i rezultat pa je dosegel na dirki za Veliki nagrado Evrope, kjer je bil deseti. Pet dirk pred koncem sezone se je moral upokojiti kot dirka\xc4\x8d Formule 1.'